cyanic-selkie/wikianc huggingface dataset:
Cycles comiques Olm
Geschicht
An den 1980er an 90er Joren ass de Club weider gewuess an et sinn ëmmer méi Vëloe gebaut ginn. D'Konsequenz dovun, eleng an der Fueszäit, huet en u 4 bis 5 Kavalkaden deelgeholl. Et sinn weider Engagementer am Ausland derbäikomm, wei z. B. Sélestat a Frankräich, Arel, Baaschtnech a Maartel an der Belsch, Tréier, Tréier-Ehrang an Hermeskeil an Däitschland.
Mëttlerweil ass de "Fuerpark" ob iwwer 60 Eegekonstruktiounen ugewuess, an et gëtt der ëmmer méi.
Louis de Freycinet
De Louis Claude Desaulces de Freycinet, gebuer de 7. August 1779 zu Montélimar, a gestuerwen den 18. August 1842 zu Loriol an der Drôme war e franséischen Entdecker.
De Freycinet ass 1793 an d'franséisch Marinn agetratt an huet 1800 den Entdeckungsreesende Kapitän Nicolas Baudin an Australien begleet. Dës éischt Entdeckungsrees huet bis 1804 gedauert. Erëm doheem, krut hien d'Joer drop als Schëffsleutnant beim Depot vun der Marinn fir Kaarten a Pläng eng fest Plaz. 1817 huet hien de Kommando vum Schëff Uranie iwwerholl fir ozeanographesch Fuerschungen a Studien iwwer den Äerdmagnetismus am Pazifik ze maachen. No engem Tëschestop zu Rio de Janeiro ass en ëm de Kap vun der gudder Hoffnung gefuer, huet den Norde vun Australien, d'Marianen an d'Hawai-Insele besicht. Seng Fra Rose, déi als Matrous op d'Schëff geschmuggelt gi war, krut vun hirem Mann e spezielle Cadeau. Hien huet eng vun de Samoa-Inselen no hir genannt.
Op der Heemrees huet de Louis de Freycinet säi Schëff bei de Falkland-Insele missen opginn. En huet e Walfänger kaaft, a mat deem ass en heemgefuer.
1826 gouf hie Gouverneur vun der Martinique. Mä net laang drop, 1830, huet hie sech op säi Landsëtz Loriol zeréckgezunn, wou en den 18. August 1842 gestuerwen ass.
Nom Freycinet genannt
D'Freycinet-Hallefinsel (Tasmanien), eng Insel am Pomotu-Archipel, haut Tuamotu-Archipel, e Kap op der australescher Westküst, eng Triichtermëndung un der australescher Ostküst, an eng Planz, d'Caulerpa Freycinetti, sinn no him genannt.
Tour de France 2006/19. Etapp
Déi '''19. Etapp vum Tour de France 2006''' vu Le Creusot op Montceau-les-Mines war den 22. Juli 2006; et war een Eenzelzäitfueren iwwer 57 km
141 Coureure hunn den Depart geholl.
Vincenzo Nibali
De Vincenzo Nibali, gebuer de 14. November 1984 zu Messina, ass en italieenesche professionelle Vëlossportler.
Hien huet als Profi am Joer 2005 bei Fassa Bortolo ugefaangen a fiert zanter 2006 fir d'Ekipp Liquigas.
2011-2013
...
2014
...
2015-haut
...
Canton de Masseube
De Canton de Masseube ass eng fréier franséisch administrativ Andeelung am Arrondissement Mirande, am Departement Gers an der Regioun Occitanie.
Stroumstäerkt
Als Stroumstäerkt versteet een d'Stäerkt vun engem elektresche Floss. D'Eenheet vun der Stroumstäerkt ass Ampère.
Aarbecht
An der Gläichstroumtechnik: Stroumstäerkt, multiplizéiert mat der Spannung, entsprécht der Leeschtung (Watt). Gëtt d'Leeschtung iwwer eng gewëssen Zäit gekuckt, schwätzt ee vun de elektrescher Aarbecht (Wattsekonnen).
Elektromagnéitismus
Gëtt e Leeder vun engem elektresche Stroum duerchfloss, entsteet duerch Induktioun e Magnéitfeld ronderëm dee Leeder. Dowéinst musse Kabelen, déi iwwer eng gewëssen Zäit parallel zouenee lafen, ofgeschiermt ginn (bei der Telekommunikatioun fir Feeler ze verhënneren) oder an engem respektabelen Ofstand zouenee sinn. Besonnesch bei Héichspannungsleitung muss de Magnéitismus mat agerechent ginn, well d'Magnéitfeld staark genuch ass fir d'Kabelen aus der Verankerung ze rappen a méiglecherweis Leit ze blesséieren.
Dësen Effet ass och de Prinzip vun engem Elektromagnéit, wéi en z. B. an Elektromotoren, a Generatoren oder a Relaisen zum Asaz kënnt.
Sonnefilter
E Sonnefilter ass en Zousazdeel vun engem opteschen Instrument an erméiglecht et bei richteger Uwendung, déi geforelos Observatioun vun der Sonn. Déi bescht Instrumenter fir Sonnenobservatioun, bei deem e Sonnefilter zum Asaz kënnt, ass meeschtens en astronomescht Teleskop oder e Feldstiecher. D'Sonn däerf ni ouni e gudde Sonnefilter gekuckt ginn. Ganz séier kann ee blann ginn, wann net dat richtegt Geschier gebraucht gëtt.
Allgemenges
Fir d'Sonn mat engem Teleskop oder Feldstiecher z'observéieren, brauch een e Filter, deen dat meescht Liicht absorbéiert a reflektéiert, fir datt d'A vum Observateur kee Schued kritt. Ideal dofir asss eng relativ bëlleg Sonnefilterfolie aus dem Fachhandel. Dës Folie gëtt virun d'Ëffnung vum Teleskop gespant. Si reduzéiert dat afalend Liicht op 0,001 % (1/100.000-stel). Nieft de Folie ginn dacks Objektiv-Sonnefilteren aus Glas gebraucht.
Forme vu Sonnefilter
Sonnefilter ginn a follgende Formen ugebueden:
Weider Schutzformen an Observatiounsméiglechkeeten
Eng weider Méiglechkeet fir d'Liicht ze reduzéieren, ass nieft dem Gebrauch vu Filteren, den Asaz vun engem Herschelkäil oder Pentaprisma, deen an der Géigend vum Brennpunkt ubruecht gëtt. Am Géigesaz zu der Filterfolie sinn déi leschtgenannt Methoden däitlech méi deier, liwweren awer an der Reegel besser Biller. Siichtbar si mat dëser Method nieft Sonneflecken och d'Granulatioun an d'Sonnefackelelen. Fir Kontrastverbesserung kënnen nach Faarffilter agesat ginn.
Irescht Mier
D'Irescht Mier (Englesch: Irish Sea, Iresch: Muir Éireann, Walisesch: Môr Iwerddon) ass den Deel vum Atlanteschen Ozean, deen tëscht Groussbritannien an Irland läit. Am Süden ass et duerch de St George's Channel (tëscht der Republik Irland a Wales), an am Norden duerch den North Channel (tëscht Nordirland a Schottland) mam Atlanteschen Ozean verbonnen. Déi gréisst Inselen am Iresche Mier sinn Anglesey an d'Insel Man.
Wichteg Häfen, souwuel fir Gidder- wéi och Passagéierverkéier, sinn op der brittescher Säit Stranraer dat a Schottland läit, Liverpool (England), Holyhead a Swansea, béid a Wales, an op der irescher Säit Belfast (Nordirland) an Dublin a Cork, béid an der Republik Irland.
Sonnefilter
Weider Schutzformen an Observatiounsméiglechkeeten
Protuberanzen, Flares a weider Details ginn mat amateurastronomesche Mëttelen am beschte mat engem Hα Filter siichtbar. Dëse Filter léisst nëmmen d'Liicht mat enger Wellelängt vu 656,28 Nanometer duerch.
Observatiounsresultat
Bei Glasfiltern verursaacht eng Chromschicht ee giel-orangt Sonnebild, eng Aluminiumsschicht dogéint mécht e blowäisst Bild. Bei Foliefiltere gëtt och e blowäisst Bild produzéiert.
Optesch Dicht
D'optesch Dicht (OD) oder d'Extinktioun gëtt un, wat fireen Brochdeel vum afalendem Sonneliicht duerch de Filter geet. Déi optesch Dicht vun der Metallbeschichtung ka jee no Gebrauch variéiert ginn. An der Reegel sinn dës OD = 3,0 (1/1.000), OD = 3,8 (1/6.309) oder OD = 4,0 (1/10.000) fir fotografesch Zwecker oder visuell mat zousätzlechem Filter, deen déi optesch Dicht vum ganze System op OD = 5,0 (1/100.000) erofsetzt, an OD = 5,0 (1/100.000) fir visuell Gebräicher ouni zousätzlech Filter a begrenzt och fir fotografesch Zwecker.
Uwendungsméiglechkeeten
En Objektiv-Sonnefilter ka mat bal all Teleskopaart gebraucht ginn. Eenzeg Ausnam sinn de Schiifspigler no Kutter oder de Yolo.
Gefor vu Blannheet bei Filternoutbehëllef
Selwer gebaute Filter (geschwäerzte Glas, Rettungsdecken, Schweesserbrëllen an Änleches) sinn net geeegent, well bei hinnen keng Kontroll besteet, ob och déi schiedlech, awer onsiichtbar Ultraviolett- an Infraroutundeeler vum Sonneliicht ausgefiltert ginn. Huet ee kee Sonnefilter, da sollt een op eng Observatioun mat Okularprojektioun auswäichen. D'Observatiounszäit sollt hei awer kuerz gehale ginn a vu Pausen ënnerbrach ginn, well sech Deeler vun der Optik staark opwiermen kënnen. Och Okularsonnefilter, wéi se bei bëllegen Teleskope bäileien, däerfe fir eng visuell Observatioun net gebraucht ginn: Si kënnen opgrond vun der Hëtztentwécklung schonn no kuerzer Observatiounszäit platzen, wat ganz grouss Aeschied mat sech bréngt an zu Blannheet am Brochdeel vun enger Sekonn féiere kann.
Déi eenzeg Méiglechkeet, d'Sonn ouni Gefor ze kucken, ass de Gebrauch vun engem Teleskop deen e speziellen Sonneschutzfilter (Folie, Glas) virun der Ëffnung huet, ni awer virum Okular. Fir eng sécher visuell Sonnenobservatioun muss déi optesch Dicht mindestens OD = 5,0 (maximal 1/100.000-stel vum Sonneliicht gëtt duerchgelooss) hunn.
Beschiedegt Objektivfilteren däerfen net weider gebraucht ginn, well keng Sécherheet méi do ass. Besonnesch oppasse muss ee bei Filteren aus Sonnefilterfolien (Lächer, Rëss).
De Sucher um Teleskop muss bei enger Sonnenobservatioun och e Sonnefilter virun der Ëffnung hunn.
Peleus
De Peleus ass an der griichescher Mythologie de Jong vum Aiakos, Kinnek vu Phthia an Thessalien a vun der Endeis. E war mat der Thetis bestuet an de Papp vum Achilleus.
Mythos
Wéi de Peleus a säi Brudder Telamon hiren Hallefbrudder Phokos ëmbruecht haten, si se vum Aiakos verbannt ginn. De Peleus ass dunn op Phthia gaangen, wou e vum deemolege Kinnek Eurytion vun all Schold fräigesprach ginn ass an huet seng Duechter Antigone (och: Polymela) zur Fra an en Drëttel vum Kinnekräich kritt. Mat der Antigone zesummen huet en d'Polydora kritt.
De Peleus war och bei der Juegd op de Kalydonesche Béier dobäi, wou en duerch e Mëssel den Eurytion mam Speer ëmbruecht huet a sou erëm verbannt ginn ass. En ass dunn op Iolkos an Thessalie geflücht. Do gouf en op en Neits fräigesprach, déi Kéier vum Kinnek Akastos. Zesumme mat den Argonauten huet de Peleus sech och op d'Sich nom gëllene Vlies gemaach.
Op de Spiller, déi zum Doud vum Pelias ofgehale gi sinn, huet de Peleus mat der Jeeërin Atalante gerongen an ass dobäi der Fra vum Akastos, der Astydamia an d'A gefall. Si wollt e verféieren, mä ass awer vun him zeréckgewise ginn. Aus Rach huet si dunn der Antigone an engem Bréif matgedeelt de Peleus wéilt sech mat hirer Duechter Sterope bestueden, wouropshin d'Antigone sech erhaangen huet. Dunn ass si bei hire Mann gaangen an huet him erzielt de Peleus hätt hir Avance gemaach.
Fir de Peleus aus dem Wee ze raumen huet den Akastos en dunn op eng Juegd um Bierg Pelion agelueden. De Peleus huet sech als dee geschécklechste Jeeër erwisen, mä awer du vun den Déieren déi en erluecht hat nëmmen d'Zongen als Beweis behalen, mä dem Akastos seng Leit hunn d'Kierpere matgeholl a schlussendlech de Gewënn fir sech beusprocht, wat de Peleus awer duerch déi gesammelt Zonge widderleeë konnt. Wéi hien du méi spéit an der Wildnis ageschlof war, huet den Akastos him säi Schwäert verstoppt, fir datt hie sech net virun deene grausamen Kentaure vum Bierg wiere kënnt.
De Peleus ass dunn och wierklech vun de Kentaure fonnt ginn, mä ee vun hinnen, säi Grousspapp Cheiron huet em säi Schwäert erëm ginn a vun do un huet de Peleus eng Zäit bei him a senger Hiel gelieft, wou hie sech e Plang fir sech ze revanchéieren ausgeduecht huet. D'Geleeënheet huet sech fonnt, wéi e mat Hëllef vum Kastor a Polydeikes Iolkos eruewert huet. Do huet en d'Alkydamia a Stécker geha, an hir Deeler an der Géigend verstreeë gelooss an en huet den Alkastos mat engem Schwäert, dat den Hephaistos fabrizéiert hat, an den Hermes him ginn hat, ëmbruecht.
Säin zweet Bestietnes hat de Peleus mat der Nymph Thetis. Si war sou schéin datt vill vun de Gëtter si begiert hunn. Mä et huet eng Prophezeiung bestanen, déi gesot huet dem Thetis säi Jong géif méi bedeitend gi wéi säi Papp. Dunn huet den Zeus dofir gesuergt datt d'Thetis mat engem Stierfleche sollt bestuet ginn an huet de Peleus dofir bestëmmt. Si war awer net bereet hien einfach sou ze bestueden an huet sech a verschidde Forme verwandelt (sou z. B. an e Vull, e Bam, en Tiger) mä de Peleus hat si, op Rot vum Cheiron ugestréckt, bis se sech schliisslech erginn huet.
F'Hochzäit um Bierg Pelion hu si vum Poseidon déi zwee onstierflech Päerd Balios a Xanthos geschenkt kritt, a vum Hephaistos eng nei Rëschtung. All déi olympesch Gëtter waren agelueden, bis op d'Eris. Déi huet dunn aus Rach e gëllenen Apel mat der Opschrëft "Fir déi Schéinst" ënner d'Gäscht gehäit. Dunn ass ënner der Hera, der Athene an der Aphrodite e Sträit ëm den Apel ausgebrach. De Paris sollt dunn entscheede wien den Apel sollt kréien an huet sech fir d'Aphrodite entscheet, déi him déi schéinst Fra vun der hellenescher Welt, d'Helena, versprach huet. D'Entféierung vum Helena huet zum Trojanesche Krich gefouert.
De Peleus an d'Thetis hunn zesummen den Achilleus kritt, deen du vum Cheiron opgezu ginn ass. Seng Mamm huet versicht den Achilleus onstierflech ze maachen andeems se hien an de Styx gezappt huet, mä dobäi huet se hie misse mat der Feescht unhalen, a sou war dat déi eenzeg Plaz wou e verwondbar war. Am Trojanesche Krich ass den Achilleus vum Paris duerch e Fäil an d'Feescht erschoss ginn.
Eekel
Den Eekel ass en Empfanne vun enger staarker Aversioun an engem Widdermutt géintiwwer Objeten a Substanze wéi Iessen, Kierperflëssegkeeten, Gerécher, Exkrementer, organescher Matière, déi sech zersetzt, Behuele vun anere Leit an de Leit selwer.
Den Eekel ka sech ausdrécken an der Form vu Gierksen, Iwwelzegkeet, Schweessausbréch, Bluttdrocksännerungen oder souguer enger Schwächt.
Jean Knaff
De Jean Knaff, gebuer den 2. Mäerz 1825 an der Fiels a gestuerwen den 18. November 1916 an der Stad Lëtzebuerg, war e lëtzebuergeschen Duchfabrikant a Politiker.
Eekel
Interpersonellen Eekel
Den Eekel ka sech och géintiwwer Persounen, eenzele Kierperdeeler vun hinnen, hirem Otem, hirem Kierpergeroch oder einfach hirer Kierpertemperatur ausdrécken.
Jean Knaff
Hie war Buergermeeschter vun der Gemeng Fiels a vun 1872 bis 1890 Deputéierten an der Chamber.
Hie war e ferventen Unhänger vun de Schmuelspuerbunnen an huet 1882 d'Schmuelspuerbunn vu Kruuchten an d'Fiels initiéiert.
Faarfstach
E Faarfstach ass en Ofwäiche vun den natierleche Faarftéin bei engem Bild.
Modern digital Fotoapparaten hunn eng agebaute Wäissofgläichsautomatik, fir laanscht "falsch Faarwen" ze kommen. Dat funktionéiert awer bei komplizéierte Liichtsituatioune wéi Mëschliicht net.
Faarfstéch kënne mat Hëllef vun engem Bildbeaarbechtungsprogramm gefléckt oder op d'mannst reduzéiert ginn.
Nationalmonument vun der Onofhängegkeet
D'Nationalmonument vun der Onofhängegkeet, offiziell Monument national de l'indépendance, ass e Monument dat 1939, zur 100-Joer Feier vun der Onofhängegkeet vum Lëtzebuerger Land op engem Hiwwel um Flouer op Sannert, südwestlech vu Miersch opgeriicht gouf, deen zanterhier Krounebierg genannt gëtt.
Geschicht
Dat éischt Fräiheetsmonument huet aus enger héijer, zylindrescher Sail bestanen, op där eng grouss gëlle Kroun souz. Et gouf no de Pläng vum lëtzebuergeschen Architekt an Urbanist Henri Luja gebaut. D'Iddi war vum deemolege Buergermeeschter Ed Kraus ausgaangen, de Käschtepunkt louch bei 120.000 Frang. Et waren nach eng sëlleg Elementer op der Sail, dorënner Dekoratioune vum Stater Konschtschmadd Michel Haagen: 4 Wopen aus Bronze, eng Kroun, 4 Bänner aus Eecheblieder an eng bronze Plack mat dësem Text vum Mierscher Dichter Nik Welter:
D'Monument gouf wéinst den onséchere politesche Verhältnesser kuerz virum Zweete Weltkrich ni ageweit. Den November 1940 gouf d'Monument vun den Nazi-Okkupanten ofgerappt. Ee Stéck vun der Sail ass deen eenzegen Iwwerrescht vun dësem éischte Monument, et steet haut um Parking virum haitege Monument.
Nom Enn vum Krich krut d'Mierscher Gemeng eng finanziell Entschiedegung fir d'Monument. Mat den zousätzleche Revenue vun enger Spendesammlung huet de Mierscher Gemengerot den Neibau vum Monument decidéiert, déi Kéier a Form vun engem Obelisk.
1957 gouf d'Monument nei ugeluecht no engem Konzept vum Henri Luja sengem Bouf, Paul Luja.
Déi grouss Plack mam Text vum Nik Welter an déi véier bronze Wopen, déi virun den Nazie konnte gerett ginn, goufen an de Sockel vum neie Monument agebaut. Dobäi koum eng nei bronze Plack op der viischter (südlecher) Säit vum Sockel mat follgendem Text vum Reckener Dichter Albert Elsen:
Dat neit Monument gouf de 7. Juni 1959 a Presenz vun de Ministere Pierre Grégoire a Robert Schaffner a vum Dechen Dr. Paul Kayser ageweit.
Am Mee 2009 gouf d'Nationalmonument vun der Onofhängegkeet fir d'lescht restauréiert, nodeem de Blëtz Deeler vun der Sail beschiedegt hat.
Departement Doubs
Geschicht
D'Departement Doubs gouf zesumme mat 82 aneren Departementer ënner de Franséischer Revolutioun, de 4. Mäerz 1790 op Grondlag vum Gesetz vum 22. Dezember 1789 geschaf.
D'Republik Mandeure koum 1793 derbäi, an d'Fürstentum Montbéliard (dat virdrun zum Mont-Terrible an dann zum Haut-Rhin gehéiert huet), am Joer 1816.
Geographie
Den Doubs ass Deel vun der Regioun Bourgogne-Franche-Comté. E grenzt un d'Departementer Jura, Haute-Saône an Territoire de Belfort an un d'schwäizer Kantoner Vaud, Neuchâtel a Jura. Den héchste Punkt ass de Mont d'Or mat 1.463 m.
Déi zwou gréisst Stied aus der Franche-Comté, Besançon mat 130.000 Awunner, a Montbéliard mat 125.000, leien am Doubs.
Demographie
D'Awunner ginn op Franséisch Doubistes oder Doubiens genannt.
Menster
Menster ass eng Uertschaft an der Gemeng Betzder.
Geographie
Menster ass déi südlechst vun de fënnef Uertschaften an der Gemeng Betzder (Kanton Gréiwemaacher). Menster läit tëscht Rued-Sir am Norden an der Autobunn A1 am Süden. Dat noosten Duerf am Westen ass Nidderaanwen an dat am Osten ass Fluessweiler.
Am Weste vu Menster fléisst op enger Südwest-Nord-Achs d'Sir. Parallel zur Baach leeft d'Eisebunnsstreck Lëtzebuerg-Waasserbëlleg.
De Kulturzentrum am Zentrum vum Duerf läit op enger Héicht vun 247 Meter. Am Oste läit den héchste Punkt vu Menster, de Widdebierg mat 387 Meter.
2017 hunn zu Menster 956 Persoune gewunnt; dat waren 24,74% vun den 3.863 Awunner vun der Gemeng Betzder.
Geschicht
Déi éischt Spueren, déi beweisen datt Mënschen am haitege Menster gewunnt hunn, stamen aus der galloréimescher Zäit. Deemools ass tëscht de spéideren Uertschafte Menster a Beyren d'Réimerstrooss Metz-Tréier op d'Strooss Reims-Arel-Tréier getraff. An där Period ass de Widdebierg als keltesch Gottheet "Deus veraudunus" veréiert ginn.
Et ass méiglech, datt den Numm "Mensdorf" aus dem 6. Joerhonnert staamt. Dat éischt Dokument, an deem d'Uertschaft ernimmt gëtt ("Mennestorf") staamt awer aus dem Joer 1043. Iwwer déi nächst puer honnert Joer goufen et e puer Variatioune vum Numm: "Mensdorff" (1255), "Mennestorff" (1261), "Mennisdorf" (1305), "Meynszdorff" (1570), "Mensdorff" (1585), "Munsdorf" (1579/1589), "Mondorff" (1680/1695), "Mensdorf" (1685) a "Monsdorf" (1705/1792). An der Gemengerotssëtzung vum 28. Januar 2022 gouf beschloss, datt de Lëtzebuerger Numm vun der Uertschaft "Menster" mat engem T geschriwwe gi soll.
Ëm 1250 ass Menster ënner d'Herrschaft vun de Grofe vu Rëttgen gefall, vun deenen am 13. Joerhonnert d'Grofe vu Menster-Pouilly ofstamen. Am 14. Joerhonnert waren d'Häre vu Menster Schäffen an der Stad Lëtzebuerg. Si hate vill Proprietéiten an der Stad an am Sirdall. Trotzdeem war Menster mat sengen 12 Stéit (1473) a senge schlechte Stroossen net vill besser dru wéi seng Nopeschdierfer. 1611 hunn do 260 Persoune gelieft, mä wéinst dem Drëssegjärege Krich (1618-1648) waren et der 1635 nëmmen nach 150. 1656 hat Menster souguer nëmmen nach 42 Awunner.
Genee wéi Diddenuewen a Montmédy ass Menster 1659 Deel vu Frankräich ginn. E puer Joerzéngte méi spéit, wärend der franséischer Revolutioun, hunn d'Grofe vu Pouilly Frankräich musse verloossen. Si goufen an Éisträich opgeholl, wou si sech séier etabléiere konnten a wichteg Funktioune beluecht hunn. Fir ze verstoppen, datt si aus Frankräich kommen, hu si den Numm "Mensdorff" adoptéiert. Den Alexander vu Mensdorff war vun 1864-1866 souguer éisträicheschen Ausseminister.
Relioun
D'Existenz vun enger Kapell zu Menster gëtt 1570 fir d'éischt ernimmt. 1853 ass d'Kierch um Site vun enger Kapell aus dem Joer 1696 gebaut ginn. Vun där Kapell gouf just de Klackentuerm stoe gelooss, deen 1900 duerch den aktuellen, méi héijen Tuerm ersat ginn ass.
D'Par Menster ass 1858 geschaaft ginn. Virdrun huet Menster zur Par Fluessweiler gehéiert. Zënter 2017 gehéiert Menster zur Par Musel a Syr Saint-Jacques.
Veräinsliewen
D'Chorale Sainte-Cécile, d'Fräiwëlleg Pompjeeën an den FC Syra Menster zielen zu den eelste Veräiner zu Menster. Tëscht 1910 an 1956 ass et och en Turnveräin ginn, d'Concorde ouvrière Mensdorf.
Am Duerf ginn och all Joer e puer Evenementer organiséiert, dorënner d' Menster Quetschekiermes zënter 1974 an zënter 1988 d'Musek am Syrdall.
Tëscht 1981 an 1993 hat de Club des Jeunes vu Menster de Widderbierglaf organiséiert. Zënter 2013 hunn d'Widdebiergfrënn déi Course nees nei belieft.
Charles Gounod
De Charles Gounod gebuer de 17. Juni 1818 zu Paräis a gestuerwen den 18. Oktober 1893 zu Saint-Cloud, war e franséische Komponist.
Biographie
De Charles-François Gounod war de Jong vum Moler François-Louis Gounod. Nodeem hie säi Kolléisch am Lycée Saint-Louis fäerdeg hat, huet hie beim Antoine Reicha an dunn um Conservatoire de Paris, beim Jacques Fromental Halévy Harmonie a beim Jean-François Lesueur Kompositioun studéiert. 1839 huet hien de Grand Prix de Rome fir seng Kantat Fernand kritt. Hien huet vu sengem Openthalt an der Villa Médicis profitéiert fir besonnesch seng Kenntnesser iwwer déi reliéis Musek ze verdéiwen, ënner anerem iwwer déi vum Palestrina.
1859 gouf am Théâtre Lyrique seng Oper Faust, nom Drama vum Johann Wolfgang von Goethe, opgeféiert, an där d'Marguerite vum Faust verféiert gëtt, nodeem hien dem Däiwel seng Séil verkaaft hat. Wéinst der aussergewéinlecher Partitioun war de Succès grouss an am éischte Joer ware 70 Opféierungen.
1867, huet hien d'Oper Roméo et Juliette komponéiert, nom Stéck vum Shakespeare.
Wann de Gounod fir seng Opere berüümt gouf, dann huet hien awer och zwou Sinfonien an eng Petite symphonie fir zéng Blosinstrumenter (1885) geschriwwen, sou wéi och reliéis Musek, dorënner säi bekannten Ave Maria.
No him benannt
Fir un de Gounod z'erënnere gouf zu Bouneweg eng Strooss no him genannt.
Fléron
Fléron ass eng Uertschaft a Gemeng an der Provënz Léck a gehéiert zur franséischsproocheger Communautéit.
Fléron läit am Südoste vu Léck an d'Gemeng verdeelt sech riets a lénks vun der Nationale 3, op enger Längt vun ongeféier zéng Kilometer. Dës grouss Nationalstrooss war virum Bau vun der Autobunn A3 (E40) d'Haaptverbindung vu Léck op Oochen. Eng Parti vun der Gemeng stéisst un de Plateau de Herve.
D'Gemeng huet eng Fläch vun 1372 ha, an hiert d'Stroossennetz huet 76 km.
Uertschaften an der Gemeng sinn: Fléron, Magnée, Retinne a Romsée.
De gréissten Deel vun der Gemeng läit op engem Plateau deen am Oste seng Originnen um Plateau de Herve huet a wou en am Fong geholl d'Verlängerung dovun no Westen ass. D'Héicht ass an der Moyenne 260 m (ING Belsch). Et gëtt weider keng natierlech Koppen awer den Terril vun der Kuelegrouw Le Hasard ass eng kilometerwäit siichtbar Landmaark. Dës Boss bedeckt eng Fläch vu ronn 15 ha, ass zimmlech kreesfërmeg a ronn 40 m héich. Si läit op der Gewan vun der Uertschaft Retinne.
Geschäftswelt
Um Territoire vun der Gemeng Fléron fënnt a bal all Zort vu Geschäfter, et gëtt en ettlech grouss Surfacen (déi grouss a bekannt sinn all vertrueden en ettlech souguer zwee- oder dräimol). Am Ganze ginn zu Fléron ronn 350 Geschäfter gezielt.
All Freiden ass e grousse Maart mat bis zu 60 Stänn.
Eisebunn
Duerch d'Gemeng geet haut nach just ënner dem Buedem déi nei TGV-Linn Bréissel-Léck-Oochen déi op dësem Deelstéck Linn L2 heescht an duerch de 6.530 m laangen Tunnel vu Soumagne geet.
Fréier gouf et zwou Eisebunnsstrecken an der Gemeng. Déi eng war d'Linn 38 déi zu Vaux-sous-Chévremont fortgaangen ass an dann an zwou grousse Schléngten op de Plateau vu Fléron eropgeklotert ass, vir da weider duerch de Plateau vun Herve bis op Hombourg ze féieren. Haut ass op där Streck déi Enn der 50er Joren aus dem Betrib geholl gouf, eng Vëlos- a Spadséierpist déi zum beschtbekannte Reseau RAVeL gehéiert.
Dat anert war d'Vizinalstreck 38B vun Trooz op Fléron. Vun där Streck gesäit en nach just e puer Reschter vum Ballast um Terrain, e Statiounsgebai bei der Carrière tëscht Trooz a Fléron, an d'Reschter vun enger Bréck iwwer d'Magne zu Prayon.
Verbindungstroossen
D'Stroossennetz vun der Gemeng huet 76 km dovun ass e groussen Deel Nationalstrossen an zweetrangeg Stroossen déi awer ganz gutt ausgebaut sinn.
Avenue des Martyrs
D'Avenue des Martyrs ass en Deel vun der N3 am Zentrum vu Fléron. Si krut hiren Numm duerch en Tëschefall am Zweete Weltkrich.
De 6. September 1944 hate jonk Leit aus der Géigend vu Fléron sech am Schlass vun der Famill Del Marmol zu Forêt zesummefonnt. Dëst Schlass war eng vun den Ulafplaze vun der Armée secrète. Eng quasi verbriecheresch Attack vun der däitscher Arméi déi d'Schlass ëmstallt an a Brand gestach huet, huet 64 jonk Leit d'Liewe kascht. Als Erënnerung un dëse Massaker krut d'Haaptstrooss zu Fléron den Numm Avenue des Martyrs.
Infrared Astronomical Satellite
Den Infrared Astronomical Satellite, ofgekierzt IRAS, war deen éischte Weltraumteleskop fir dat mëttelst an dat wäit Infrarout. Mat senger Hëllef gouf den IRAS Catalog of Point Sources, Version 2.0 zesummegestallt.
D'IRAS gouf vun de Vereenegte Staaten, zesumme mat Groussbritannien an Holland entwéckelt. D'IRAS-Teleskop mat engem Haaptspigelduerchmiesser vu 60 cm gouf wéinst der eegener Ënnerdréckung vun hirer Wäermestralung mat flëssegem Helium als Killmëttel op eng Temperatur vun 2 bis 5 Kelvin gekillt. D'IRAS gouf de 25. Januar 1983 gestart a war bis zum Verbrauch vum Killmëttel, den 23. November 1983 a Betrib. Als Weltraumobservatoire iwwer der Äerdatmosphär konnt d'IRAS Himmelsobjeten och bei Wellelängte observéieren, déi vum Äerdbuedem aus duerch d'Absorptioun vun der Atmosphär net ze gebrauche sinn. D'IRAS war an enger niddreger sonnesynchroner Äerdëmlafbunn, an där de Satellit zu der Ofschiermung viru stéierender Wäermestralung stänneg d'Récksäit vun der Äerd an e Sonneschëld vun der Sonn zou konnt dréien.
Resultater
D'IRAS-Missioun war e wichtege Schrëtt an der Infraroutastronomie. D'Himmelduerchmusterung an de Katalog vun iwwer 300000 Quellen, deen doraus entstanen ass, sinn och nach 20 Joer duerno wichteg Hëllefsmëttel an der Astronomie. Zu de wichtegsten Entdeckunge gehéieren:
Eugène Auguste Collart
Den Eugène Auguste Collart, gebuer de 26. Juli 1890 zu Beetebuerg a gestuerwen den 20. Mee 1978 an der Stad Lëtzebuerg, war e lëtzebuergesche Bauer, Industriellen, Politiker, Diplomat a Publizist.
Hien ass en Nokomme vum Medezinner a Schmelzhär Charles Joseph Collart.
Den August Collart war 1918 an dann nees vun 1921 bis 1933 Buergermeeschter vun der Gemeng Beetebuerg.
Dertëscht, vum 28. September 1918 bis de 5. Januar 1920 war hien als Onofhängege mat Ënnerstëtzung vun der Vollekspartei Generaldirekter ("Minister") fir Landwirtschaft, Industrie, Handel an Aarbecht an der Regierung Reuter. An där Funktioun huet hien ënner anerem d'Aarbechtszäitbegrenzung (den 8-Stonnendag) ouni Lounverloscht agefouert an d'Constitutioun vun 1919 mat ënnerschriwwen.
Vun 1921 bis 1933 war hien Deputéierten an der Chamber.
1928 gouf e Chambellan um Groussherzoglechen Haff.
1929 huet hien d'Celula-Molkerei zu Beetebuerg matgegrënnt.
Vun 1933-1940, an dann nees vun 1945 bis 1955 war hie Chargé de Mission vu Lëtzebuerg an Holland.
Virum Zweete Weltkrich war hien Administrateur-Délégué vun der Assurancëgesellschaft Le Foyer, déi hien no Differenze mat de Leit vum Gauleiter, a well hie sech geweigert huet der VdB bäizetrieden, verlooss huet. "Ech hun dénen discussio'nen emer en enn gemâcht mat dém klenge sproch: Le'wer e go'erechen hèr, ass we' e fette sklav"
Den Auguste Collart ass wéinst senger Gesënnung 1941 op Hinzert komm. 1942 huet hie mat senger Fra a senger jéngsten Duechter zu deene éischte lëtzebuergesche Famille gehéiert déi ëmgesidelt goufen. Si koumen ënner anerem op Leubus vu wou si eréischt bei Krichsenn zeréck op Lëtzebuerg koumen.
D'Episod vum Fändel zu Leubus
Géint den hallwen Oktober 1942 huet de Lagerführer Henninges sech beim Mueresappell wéi e wëllt Déier opgefouert, well ee Lëtzebuerger anscheinend op den däitsche Fändel gespaut hätt. D'Lager gouf gespaart, an den Henninges huet gedreet, wann de Schëllege sech net géif mellen, da géifen der e puer erschoss ginn. Well awer keen eppes dovu wousst huet och kee sech gemellt, a sou souzen d'Famillen owes op den Zëmmeren an hu gewaart wat geschéie sollt. Keen huet vill geschwat. Den Auguste Collart huet déifbedréckt d'Wuert geholl a follgendes gesot: ''Lauschtert elo mol gutt. Mir hunn all de Kapp gewisen doheem, an den Nazien d'Stir duergehalen. Sollt de verréckten Henninges seng Dreeung mar wouer maachen, da musst der all de Courage hu fir dat Schicksal z'erdroen, wat op eis duerkënnt. Loosst de Kapp net hänken, an deejéinegen deen et trefft, muss genee wéi Helden an de KZter ouni ze zécken, onschëlleg den Doud op sech huelen, fir d'Heemecht an eis Grande-Duchesse Charlotte.''
Privatliewen
Den Auguste Collart war mat der Marguerite Lucie "Daisy" Weber bestuet, déi den 1. Juli 1969 gestuerwen ass. Si war "Dame d'Honneur" vun der Grande-Duchesse Charlotte.
Hir Duechter Anne Marie "Annemie" Collart gouf den 31. August 1917 um Beetebuerger Schlass gebuer an ass den 19. Abrëll 2007 gestuerwen. Si war mam hollänneschen Diplomat Joannes Petrus Maria Aghina bestuet, deen den 2. November 1992 zu Wassenaar gestuerwen ass. Där hire Fils, dem Auguste Collart säi Kandskand, ass de Joseph Jean Auguste Aghina, Dokter an der Ekonomie, deen zu Monaco lieft. Hien ass ënner anerem Member vum Verwaltungsrot vun der Holding Audiolux, enger Filial vun der Holding Luxempart. De Joseph Jean Aghina fiert reegelméisseg Rallyeë mat historeschen Autoen op sengem Fiat 124 Abarth Spider.
D'Collarts-Schlass, dat ëm 1730 vun der Famill von Zievel aus der Äifel gebaut gouf, ass 1971 un d'Beetebuerger Gemeng verkaaft ginn.
Dag-Nuecht-Grenz
D'Dag-Nuecht-Grenz, an der Astronomie a Meteorologie och (solaren) Terminator genannt, ass d'Schietgrenz tëscht där duerch d'Sonn beliichter an der onbeliichter Säit vun engem Himmelskierper a besonnesch vun engem Planéit oder engem Mound. E Spectateur, deen op der Dag-Nuecht-Grenz ass, ka jee nodeem e Sonnenopgank respektiv e Sonnenënnergank beobachten. Dat heescht, d'Sonn iwwerschreit aus der Siicht vum Spectateur den Horizont. Deen Zäitraum, an deem d'Sonn grad nach net, respektiv grad net méi, ze gesinn ass, gëtt als Schummerecht bezeechent.
D'Dag-Nuecht-Grenz op engem (idealiséierte kugelfërmegen) Himmelskierper ass e kreesronne Rank op der Fläch vun der Kugel, deen den Equator zweemol schneit an deem säin Duerchmiesser dem Duerchmiesser vun der Kugel entsprécht. All Punkt um Equator ass zweemol am Dag op der Dag-Nuecht-Grenz zweemol am Dag, bei Sonnenopgank a bei Sonnenënnergank, bedéngt duerch d'Eegerotatioun vum Himmelskierper (cf. Äerdrotatioun). D'Längt vun engem Dag ass duerch dat Iwwerschreide vun der Dag-Nuecht-Grenz definéiert.
Steet d'Achs vun der Eegerotatioun vum Himmelskierper senkrecht op der Ekliptik, da verleeft d'Dag-Nuecht-Grenz ëmmer duerch déi zwee Polen. Allerdéngs ass dat bei kengem (bekannten) Himmelskierper exakt de Fall, am Allgemengen hänkt d'Achs liicht par Rapport zur Ekliptik (cf. Schréit vun der Ekliptik). Duerch dësen Hank entsteet ëm d'Polen e Beräich, deen d'Dag-Nuecht-Grenz net all Dag iwwerschreit; d'Gréisst vun dëse Beräicher ännert sech mat der Joreszäit: zu de Sonnewenden (Solstitium) erreeche si déi maximal Ausdeenung, déi dann och d'Polarkreeser definéiert. Zu den Equinoxen (da wann den Dag sou laang ass wéi d'Nuecht) verschwannen dës Beräicher awer, d'Dag-Nuecht-Grenz schneit dann déi zwéi Polen.
RR Lyrae-Stär
D'RR-Lyrae-Stäre sinn eng Ënnerklass vun den Cepheiden, déi no dem Stär RR Lyrae am Stärebild Lyra genannt sinn. RR-Lyrae-Stäre veränneren hir Liichtkraaft streng periodesch, dobäi verännert sech och hir Uewerflächentemperatur (6000–7500 °C) an domat och hir Spektralklass.
Entdeckt goufen d'RR-Lyrae-Stäre 1895 vum Solon Irving Bailey duerch eng Analys vu ville Fotoe vum Kugelstärekoup vun der Boyden Station vum Harvard College Observatoire zu Arequipa am Peru. Déi gefonnt Verännerlech hunn an hire Liichtbéi staark Änlechkeet mat den Cepheiden opgewisen, nëmmen d'Periode waren am Verglach mat den Cepheide mat 80 Minutte bis 20 Stonne méi kuerz.
Bei geneeëm Hikucken hu si sech awer däitlech vun den Cepheiden ënnerscheet. No engem ganz séieren, awer géien a kuerzen Hellegkeetsopstig ass e laange Minimum mat zimmlech konstantem Minimalliicht gefollegt. D'Amplitude leien tëscht 0,2 an 2 Gréissteklassen. D'RR-Lyrae-Stäre sinn am Verglach zu den Cepheide méi liichtschwach. Nodeem een ufanks RR-Lyrae-Stären nëmmen a Kugelstärekéip fonnt huet, verdeele sech déi ronn 6.000 déi bekannt sinn, ongeféier zur Hallschent a Kugelstärekéip a baussenzeg vun de Kugelstärekéip.
Soubal een d'Period vun dësen Objete bestëmmt huet, kennt ee wéinst der Period-Liichtkraaft-Bezéiung hir absolut Hellegkeet a kann doraus d'Distanz berechnen. RR-Lyrae-Stäre hunn eng mëttel absolut Hellegkeet vun ongeféier +0M.5 wat enger Liichtkraaft vu ronn 90 Sonneliichtkräfte gläichsteet.
Op Grond vun hirem relativ héijen Alter hu si wéineg schwéier Elementer, obwuel d'cheemesch Zesummesetzung zimmlech ënnerschiddlech ka sinn. Déi metallräichst Stäre vun dëser Kategorie weisen Undeeler wéi eis Sonn op, wärend anerer nëmme ronn een Honnertstel vum Metallundeel vun eiser Sonn hunn.
Josef Wissarionowitsch Stalin
De Josef Wissarionowitsch Stalin (Иосиф Виссарионович Сталин), gebuer als Iosseb Bessarionis dse Djughaschwili (იოსებ ბესარიონის ძე ჯუღაშვილი) den 18. Dezember 1878 zu Gori a gestuerwen de 5. Mäerz 1953 zu Moskau, war e sowjetesche Politiker mat georgeschen Originnen.
Wärend senger Zäit un der Spëtzt vun der Sowjetunioun (1920er Jore bi zu sengem Doud 1953) huet en eng totalitär Diktatur erriicht, där eng 20 Millioune Sowjetbierger zum Affer gefall sinn, sief et duerch Hongersnéit am Kader vun der Kollektivéirung vun der Landwirtschaft, politesch "Botzaktiounen" oder Zwangsaarbecht a Stroflager.
Säi Liewen
Zanter 1903 war hie Bolschewist an ënner dem Decknumm Koba am kommunisteschen Ënnergrond aktiv. Der definitiver Verbannung no Sibirien ass hien all Kéier duerch e puer riskéiert Fuiten entgaang. De Kamfnumm Stalin ("deen aus Stol") huet en 1912 ugeholl.
An d'Stalinperiod fält eng Rei vun de wichtegsten Ereegnesser an der Geschicht vun der Sowjetunioun a vun der ganzer Welt: d'Industrialiséirung vun der Sowjetunioun, d'Kollektivéirung an Entkulakiséirung, Masserepressalien, Vëlkerdeportatiounen a Bildung vu Gulag-Strofaarbechtslager, den Honger an den 1932-1933 Joren an Deeler vum Sowjetterritorium, den Ugrëff vun der Sowjetunioun op Finnland, d'Repressalien an der Rouder Arméi, den Zweete Weltkrich, d'Erriichtung vun der sozialistescher Uerdnung an Osteuropa an Ostasien, de Perséinlechkeetskult, d'sowjetesch Atombomm, den Ufank vum Kale Krich.
Privat huet de Stalin sech 1906 mam Ketewan Swanidse bestuet, déi awer schonn 1907 u Fleckféiwer an EHEC gestuerwen ass. Si haten zesummen ee Jong, de Jakow, den de 16. Juli 1941 an däitsch Krichsgefangeschaft gerode war an de 14. Abrëll 1943 am Konzentratiounslager Sachsenhausen zu Doud koum, nodeem datt de Stalin refuséiert hat, e géint den um 31. Januar 1943 a sowjetesch Gefaangenschaft gerodenen däitsche Generolfeldmarschall Friedrich Paulus auszetauschen ("Et koppelt ee keen Zaldot géint e Generol").
1919 huet en d'Nadejda Allilujewa bestuet, déi sech 1932 wuel selwer erschoss huet. Mat hir hat en de Bouf Wassili (1921–1962), dee spéider Generol gouf, an d'Duechter Swetlana (1926–2011), déi 1967 an d'USA ausgewandert ass an hir Kanner an der Sowjetunioun zeréckgelooss huet.
Den 1. Mäerz 1953 gouf de Stalin vun engem Mataarbechter um Buedem vu senger Datscha fonnt. Den Dag drop mueres hunn d'Dokteren, déi an d'Datscha geruff goufen, eng Lämung vun der rietser Säit vum Kierper festgestallt. De 5. Mäerz um 21 Auer 50 ass de Stalin am Alter vu 74 Joer gestuerwen, offiziell als Folleg vun engem Schlag. Verschwéirungstheoretiker gleewen éischter un en onnatierlechen Doud, a beschëllege jee no Theorie entweeder de Chruschtschow oder de Beria. Bal all d'Fuerscher si sech awer eens, datt seng Parteikomeroden op d'mannst indirekt zu sengem Doud bäigedroen hunn, andeems se sech express net geflass hu fir d'Dokteren ze ruffen. Dem Stalin säi Kierper gouf abalsaméiert a vun 1953-1961 am Lenin-Mausoleum ënnerbruecht, bis datt den XXII. Kongress vun der KPdSU am Kader vun der laangwiereger Entstaliniséirung decidéiert huet, en do erauszehuelen an un der Kremlmauer ze begruewen, wou en och nach haut läit.
Transmission Control Protocol
Den Transmission Control Protocol (kuerz: TCP) ass en zouverlässegen, verbannungsorientéierten Transportprotokoll an de Computernetzwierker. En ass en Deel vun der TCP/IP-Protokoll-Famill.
Den TCP gouf vum Robert E. Kahn a vum Vinton G. Cerf entwéckelt. D'Fuerschungszäit, déi am Joer 1973 ugefaangen huet, huet sech iwwer e puer Joer erstréckt. Déi éischt Standardiséierung vum TCP war dofir eréischt am Joer 1981. RFC793.
TCP ass e virtuelle Kanal tëscht zwéi Rechner (méi genee: d'Endpunkten (Sockets) vun zwou Uwennungen op dëse Computeren). Op deem Kanal kënnen a béid Richtungen Daten iwwerdroe ginn. TCP baut an de meeschte Fäll op den IP-Protokoll op. Et fënnt een den TCP an der drëtter Schicht vum TCP/IP-Referenzmodell (véiert Schicht am OSI-Referenzmodell).
Verbindungsop- an ofbau
En Endpunkt stellt en Tupel duer, deen aus enger IP-Adress an aus engem Port besteet. Ports sinn 16-bit Zuelen a reeche vun 1 bis 65535. Port-Nummeren ënner 1024 si reservéiert (englesch: well known ports ) a gi vun der IANA verginn, z. B. ass de Port 25 fir de SMTP-Protokoll, dee fir d'Sende vun elektronescher Post verantwortlech ass, reservéiert. Allerdéngs ass d'Benotze vun de Ports trotzdeem net bannent (d. h. net obligatoresch). Sou kann all Administrateur vun z. B. engem FTP-Server (normalerweis Port 21) de Service och op engem anere Port lafe loossen.
All TCP-Verbindung gëtt eendeiteg duerch zwéin Endpunkten definéiert. Sou ass et z. B. méiglech datt e Webserver op engem Port méi wéi eng Verbindung zu engem anere Rechner kann op hunn.
E Server, deen en Déngscht wéi beispillsweis elektronesch Post ubitt, generéiert en Endpunkt mam Port a senger Adress (e kann och belibeg Adressen zouloossen). Dëst gëtt als passive open bezeechent.
Well e Client eng Verbindung opbaut, generéiert hien en eegenen Endpunkt aus senger Rechneradress an enger nach fräier Portnummer. Mat Hëllef vun engem him bekanntem Port an der Adress vum Server kann dann eng Verbindung opgebaut ginn.
Wärend der Datenübertragungsphase (active open) sinn d'Rollen vum Client a Server (aus TCP-Siicht) vollkomme symmetresch. Och ka jiddwere vun den zwéi Rechner e Verbindungsofbau aleeden. Wärend dem Ofbau kann d'Géigesäit nach Daten iwwerdroen, d'Verbindung kann also hallef-op sinn.
Den Three-Way-Handshake
Beim Op- an Ofbau vun enger TCP-Verbindung kënnt de sougenannte Three-Way-Handshake zum Asaz. De Rechner, deen d'Verbindung initiéiere wëll, sent dem aneren e SYN-Pak mat enger Sequenznummer x. Et handelt sech also ëm e Pak, deem seng SYN-Bit am Pakkapp gesat ass (kuck. TCP-Header). D'initial Sequenznummer ass belibeg a vum jeeweilege Betribssystem festgeluecht.
De Server empfängt de Pak a sent an engem eegenem SYN-Pak am Géigenzuch seng initial Sequenznummer y, gläichzäiteg bestätegt en och datt en déi éischt SYN-Päck erhalen huet, andeems en d'Sequenznummer inkrementéiert an x+1 am ACK-Deel vum Header zeréckschéckt.
Contz-les-Bains
Contz-les-Bains (Nidderkonz op Lëtzebuergerplatt) ass eng franséisch Uertschaft a Gemeng am Departement Moselle.
Transmission Control Protocol
Den Three-Way-Handshake
De Client bestätegt als lescht den Erhalt vum SYN/ACK-Pak duerch d'Sende vun engem eegenen ACK-Pak mat der Sequenznummer x+1 an dem ACK-Wäert y+1. D'Verbindung ass sou opgebaut.
De gereegelte Verbindungsofbau erfollegt änlech. Amplaz vun engem SYN-Bit kennt de FIN-Bit zum Asaz. Den Erhalt vum Pak gëtt dann alt erëm vum ACK bestätegt. Den Empfänger vum FIN-Pak sent schlussendlech och ee FIN-Pak, deen him dann och erëm bestätegt gëtt.
Contz-les-Bains
Kuckeswäertes
D'Kierch vu Konz mat der Uergel vum Franz Staudt
Transmission Control Protocol
Den Three-Way-Handshake
Obwuel eigentlech véier Weeër benotzt ginn, handelt et sech beim Verbindungsopbau awer ëm e Three-Way-Handshake, well d'ACK- a FIN-Operatione vum Server zum Client als ee Wee gewäert ginn. Zudeem ass eng verkierzt Method méiglech, bei deem FIN an ACK genee wéi beim Verbindungsopbau am selwechte Pak sinn.
TCP-Header
Kuck TCP-Header
Contz-les-Bains
Um Spaweck
http://contz.cabanova.fr
Transmission Control Protocol
Datenintegritéit an Zouverlässegkeet
Ze beuechten ass och, datt de Sender mëttels TCP leedeglech zouverlässeg erausfanne kann, ob den Empfang vun den Date vum Empfänger korrekt quittéiert ginn ass oder net.
Den Datentransfer ka selbstverständlech zu all Moment nom "Opbau vun enger Verbindung" gestéiert, verzögert oder ganz ënnerbrach ginn. D'Iwwerdoungssystem leeft dann an engem Timeout. Den duerchgefouerte "Verbindungsopbau" stellt also keng Garantie fir eng nofollgend sécher Iwwerdroung duer.
Blenderank
E Blenderank, oder Blendenastellrank, ass e beweegleche Rank un engem Fotosobjektiv, mat Hëllef vun deem d'Blend ka manuell agestallt ginn.
An de leschte Joren hu munnech Firmaen opgehalen, hir Objektiver mat Blenderéng auszestafféieren. Bei deene gëtt d'Blend um Boitier mat engen Dréirad elektronesch verstallt. Bei Nikon droen déi hanner der Blendebezeechnung de Buschtaf "G".
Canton de Saint-Hippolyte
De Canton de Saint-Hippolyte ass eng fréier franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté.
Ostchineesescht Mier
D'Ostchineesescht Mier ass en Niewemier vum Pazifik a läit tëscht China, Nordkorea, Südkorea, Japan an Taiwan. Den nërdlechsten Deel, d'Gielt Mier trennt d'koreanesch Hallefinsel vum chineesesche Festland. D'Ostchineesescht Mier breet sech iwwer ronn 1.249.000 km² aus.
Zanter datt an den 1980er Joer bewise konnt ginn, datt ënner dem Mieresbuedem grouss Pëtrols- a Gasfelder ze fanne sinn, behaapt sech d'Volleksrepublik China drop datt d'Gebitt vum Ostchineesesche Mier eng natierlech Verlängerung vum Kontinentalsockel ass an domat der chineesescher Souverainitéit ënnersteet. De Grenzkonflikt mat Japan ëm d'Mier ass zanterhier net op en Enn komm. D'Ostchineesescht Mier ass vu grousser strategescher Bedeitung fir China. Engersäits wéinst sengen natierleche Ressourcen, anerersäits ass d'Mier sou eppes wéi d'Haaptentrée fir d'Pëtrolstanker aus dem Mëttleren Osten a Richtung ostasiatesche Maart.
Léisbech
Léisbech steet fir:
Metonomasie
Eng Metonomasie ass d'Ännerung vun engem Eegennumm, andeems en an eng aner Sprooch iwwersat gëtt.
Am spéide Mëttelalter war et bei ville Wëssenschaftler de Brauch, hiren Numm an d'Latäin oder Algriichesch z'iwwersetzen, a sech sou eng Zort Pseudonym zouzeleeën.
Asklepiadesch Stroph
Eng Asklepiadeeësch Stroph ass eng Stroph a véier Zeilen, déi aus zwou Verszeile mat 12 Silben, enger mat siwen an enger mat aacht Silbe besteet.
Se ass nom algriicheschen Dichter Asklepiades genannt. An der däitschsproocheger Literatur sinn där Strophe beim Friedrich Gottlieb Klopstock ze fannen.
E Beispill: Der Zürchersee vum Klopstock, drëtt Stroph:
Komm, und lehre mein Lied jugendlich heiter sein, Süße Freude, wie du! gleich dem beseelteren Schnellen Jauchzen des Jünglings, Sanft, der fühlenden Fanny gleich.
Flastroff
Flastroff (Floostroff am franséische Platt) ass eng franséisch Uertschaft a Gemeng am Departement Moselle.
Tour de France 2006/20. Etapp
139 Coureuren hunn den Depart geholl.
Griffelzongeschankemuskel
De Griffelzongeschankemuskel, musculus stylohyoideus, ass e Skelettmuskel vum Kapp.
Seng Originnen huet um Griffelfortsaz, dem processus styloideus vum Schlofbeen a sengem Usaz um Bord vum Zongebeen. En déngt dozou, d'Zongebeen ze fixéieren an et beim Hick unzehiewen.
De Griffelzongeschankemuskel, zesumme mam Musculus stylopharyngeus, mécht d'Grenz vum Ënnergebécksdräieck no hannen. Doriwwereraus mécht de Muskel no bei där Plaz, wou en ugesat ass, d'Seen fest tëscht de béide Muskelbäich vum musculus digastricus um Zongebeen.
Libramont-Chevigny
Libramont-Chevigny ass eng Gemeng an der belscher Provënz Lëtzebuerg, am Arrondissement Neufchâteau.
Libramont ass bekannt fir seng landwirtschaftlech Foire, déi do all Joer ofgehale gëtt.
Uertschaften an der Gemeng si Bras, Freux, Libramont, Moircy, Recogne, Remagne, Sainte-Marie-Chevigny a Saint-Pierre.
Carrièren an der Police grand-ducale
D'Police grand-ducale ass eng Verwaltung, an där d'Polizisten nach de Militärstatut hunn. Dëse soll hinnen allerdéngs mam Projet de loi N° 7040 oferkannt ginn, deen d'Aféierung vun engem eegenen disziplinaresche Regime fir d'Beamte vum cadre policier virgesäit. Et gëtt 3 verschidde Carrièren:
D'Déngschtgrade sinn déi follgend (an de Klameren déi al Denominatioun vun de Grade vu Police a Gendarmerie grand-ducale):
Carrière de l'inspecteur
D'Déngschtgrade si sëlwer op donkelbloem Fong fir d'Carrière supérieure an d'Inspecteuren. Fir d'Brigadiere sinn d'Graden hellblo op donkelbloem Fong.
Carrière du brigadier
Dobäi kommen d'Déngschgrade vun de Policestagiären: D'Stagiärwénkele fir Inspekter a Brigadier hunn d'Opschrëft ECOLE.
Spirit (Rover)
Den 10. Juni 2003 ass de Mars Exploration Rover Spirit gestart fir de Mars 90 Deeg z'erfuerschen. Fir d'Landeplaz haten d'Fuerscher de Gusev Krater erausgesicht.
Missioun
De Mars Exploration Rover Spirit sollt am Gusev Krater no Waasser sichen. De Gusev Krater soll emol e Séi gewiescht sinn. De Rover ass 180 kg schwéier an ass d'selwecht gebaut wéi säin Zwillingsrover, den Opportunity.
Aktuell Situation
Am Ament ass de Spirit op der Home Plate, a mécht do e "Wanterschlof". Demnächst fiert en iwwer d'Home Plate op d'"von Braun", déi 200 m wäit ewech ass.